Við biðjum íbúa um að kynna sér vel þær upplýsingar sem má finna má um búsetu þ.e. ábyrgð leigjenda , tryggingar , framlengingu leigusamninga og fleira . Upplýsingarnar má finna í úthlutunarreglum . Við bendum einnig á að nauðsynlegt er að netfang íbúa , sem skráð er inn á " mínar síður " af viðkomandi nemanda , þarf að vera rétt - en þangað berast íbúum allar upplýsingar frá Stúdentagörðum . Meðal annars vegna áframhaldandi búsetu . Hafir þú ákveðið að skipta um netfang eða notar annað netfang oftar skaltu smella á " mínar síður " hér fyrir ofan og breyta upplýsingunum þínum . Neyðarnúmer Stúdentagarða er 853 1000 Hægt er að hringja í númerið utan opnunartíma hjá Umsjón fasteigna og skrifstofu Stúdentagarða . Einstaklingurinn sem svarar neyðarnúmeri metur í hvert sinn hvort bregðast þurfi strax við erindinu eða hvort það geti beðið . Ef um ótvírætt neyðartilvik er að ræða skal hringja í 112 . Einnig bendum við á hjálparsíma Rauða krossins s : 1717 sem opinn er allan sólarhringinn fyrir þau sem á þurfa að halda . Náms - og starfsráðgjöf HÍ veitir einnig fjölbreytta þjónustu . Þar er opið virka daga kl. 9 - 12 og 13 - 16 . Síminn er 525 4315 . Íbúar eru ábyrgir fyrir þrifum á eigin íbúðum eða herbergjum og bera sameiginlega ábyrgð á þrifum á ruslageymslu , hjólageymslu , þvottahúsi og snjómokstri úr tröppum samkvæmt skipulagi frá ræstingastjóra ( ath. þetta á ekki við um Eggertsgötu 24 , Skerjagarð eða Skuggagarða ) . Þá bera íbúar á Oddagörðum einnig ábyrgð á þrifum í sameiginlegri aðstöðu ( eldhúsi ) . Ef íbúð telst ekki nægilega vel þrifin við brottflutning mun hún verða þrifin á kostnað leigutaka . Þau þrif eru aðkeypt og fer verð eftir fermetrafjölda þess leigða . Við Stúdentagarða FS má finna bílastæði en þó eru ekki stæði á hverja íbúð . Áhersla er lögð á að byggja húsnæði nálægt HÍ , í göngu - og hjólafjarlægð eða með gott aðgengi að almenningssamgöngum . Leigjendur hafa afnot af sameiginlegum bílastæðum en er ekki heimilt að hafa fleiri en einn bíl að staðaldri á stæðinu og alls ekki óskráða bíla , stærri atvinnubíla , kerrur eða önnur farartæki . Óheimilt er að geyma farartæki eða annað sem veldur þrengslum , óþrifnaði eða óprýði á stæðunum . Óskráðir bílar eru fjarlægðir á kostnað eigenda . Sérstaklega skal áréttað að virða ber stæði merkt með auknu aðgengi og eingöngu ætluð þeim sem á þurfa að halda . Á Skógargörðum og á Skjólgarði : Til að opna hurð að bílageymslu þarf að nota bílskúrshurðaopnara sem fæst gegn greiðslu tryggingafjár á skrifstofu Umsjónar fasteigna . Einungis verður afhentur einn bílskúrshurðaopnari fyrir hverja íbúð . Verð fyrir bílskúrshurðaopnara er 15.000 kr sem greiðist til baka við skil á opnara . Leigutakar eru skyldugir til að kynna sér sérstaklega brunakerfi húsa og fylgja leiðbeiningum um viðbrögð við brunaboða sem eru í íbúðunum til fullnustu . Leiðbeiningar má finna í öllum íbúðum . Eigi íbúar við skynjara svo að það hafi áhrif á brunaboða í húsnæði Stúdentagarða lendir kostnaður við lagfæringar alfarið á viðkomandi íbúa . Umsjón með kerfum og viðgerð er einungis í höndum öryggisþjónustufyrirtækja og fer kostnaður eftir gjaldskrá viðkomandi fyrirtækis hverju sinni . Íbúum er ekki heimilt að sinna lagfæringum á kerfinu sjálfir , til að takmarka / forðast kostnað , þegar átt hefur við kerfið á annan hátt en leiðbeiningar sýna . Vetragarður , Oddagarðar 14 - 16 , Gamli Garður og Skerjagarður eru með brunaviðvörunarkerfi sem er tengt í stjórnstöð Securitas . Leiðbeiningar fyrir kerfi má finna við inngang í allar íbúðir sem íbúar verða að kynna sér . Töluverður kostnaður getur hlotist af fyrir íbúa ef kerfi fer af stað í íbúð án þess að viðkomandi íbúi bregðist rétt við . Skjólgarður er með brunaviðvörunarkerfi sem tengt er í stjórnstöð Securitas . Slíkt hefur mikinn kostnað í för með sér , fyrir leigutaka . Vakin er athygli á að best er að tryggja loftun / reykræstingu áður en kerfið er endurstillt ef kerfið fer af stað við eldamennsku , svo áreitið á skynjarann haldi ekki áfram með þeim afleiðingum að kerfið fari strax aftur í gang . Samningar á Stúdentagörðum eru almennt gerðir til eins leigutímabils í senn og endurnýjast að þeim tíma liðnum að uppfylltum skilyrðum úthlutunarreglna . Ferlið gengur þannig fyrir sig að í aprílmánuði óska núverandi íbúar eftir framlengingu á leigusamningi en þeim er skylt að fara inn á heimasvæði sín og svara þar hvort þeir óski eftir framlengingu eða ekki . Þær upplýsingar segja til um hvort framlengja eigi leigusamninginn ( þ.e. að því gefnu að skilyrði úthlutunarreglna Stúdentagarða fyrir framlengingu séu einnig uppfyllt ) eða hvort finna eigi nýja leigutaka í húsnæðið . Þegar ljóst er að nemandi hefur náð tilskyldum einingum , er skráður í háskólanám og er skuldlaus hjá Stúdentagörðum er húsaleigusamningur framlengdur rafrænt . Ekki þarf að koma aftur á aðalskrifstofu Stúdentagarða til að skrifa undir framlengdan samning . Athugið að óheimilt er að birgja glugga með plastpokum , öðru plasti , pappa eða öðrum efnum . Við það myndast mikill hitamismunur í sólskini sem veldur miklu álagi á rúður og hættu á að þær springi . Springi rúður af þessum sökum , eða ef aðrar skemmdir verða vegna vanrækslu leigutaka við eðlilega útloftun , eru viðgerðir á kostnað leigutaka . Á fyrstu dögum hvers mánaðar eru leigugreiðslur innheimtar í gegn um heimabanka leigutaka en innheimt er fyrir fram fyrir hvern mánuð . Ef leigugjald er ekki greitt í síðasta lagi á eindaga leggst vanskilagjald og dráttarvextir ofan á leigugjald . Vanskilagjald og dráttarvextir reiknast frá gjalddaga . Eindagi er 5. hvers mánaðar . Hiti og rafmagn er innheimt með húsaleigunni en nettenging er innifalin í leigu . Leiguverð er tengt vísitölu neysluverðs og breytist því mánaðarlega . Upplýsingar um núgildandi verð er að finna á heimasíðu Stúdentagarða , undir liðnum Íbúðir , nánar tiltekið undir hverri íbúðartegund . Leigutakar með gilda kennitölu þurfa ekki að reiða fram húsaleiguábyrgð af neinu tagi , heldur greiða einungis 4.000 kr. í umsýslugjald sem innheimtist fyrir hvern gerðan samning . Það þýðir að ef leigjandi framlengir samning , þá kemur aftur 4.000 kr. rukkun . Sjá nánar í úthlutunarreglum Stúdentagarða . Til að sækja um milliflutning skal skrá sig inn á heimasvæði viðkomandi leigjanda og smella á milliflutning og fylla allar tilskyldar upplýsingar inn í umsóknarformið . Í öllum húsum eru starfandi eftirlitsaðilar ( einnig þekktir sem ræstingastjórar , garðaprófastar eða umhverfisráðherrar ) sem sjá meðal annars um skipulagningu ræstinga á sameiginlegum rýmum . Upplýsingar um ræstingastjóra / umhverfisráðherra / garðprófasta hvers húss má finna hér .